b'\n_START_ARTICLE_\n101. zra\xc4\x8dnoprevozna divizija (zra\xc4\x8dnodesantna)\n_START_SECTION_\nZgodovina\n_START_PARAGRAPH_\nNovembra 1918 je bila ustanovljena \xc2\xbb101. pehotna divizija\xc2\xab\xc2\xa0(Camp Shelby, Misisipi)._NEWLINE_Z pri\xc4\x8detkom druge svetovne vojne so Nemci prikazali tudi Blitzkrieg, kjer so uporabljali tudi padalske in zra\xc4\x8dnoprevozne enote, ki so zasedle in dr\xc5\xbeale pomembnej\xc5\xa1e strate\xc5\xa1ke to\xc4\x8dke do prihoda glavnine kopenskih sil. Zaradi tega se je Kopenska vojska Zdru\xc5\xbeenih dr\xc5\xbeav Amerike odlo\xc4\x8dila, da bo uporabila isti koncept za lastne na\xc4\x8drte in odredila ustanovitev zra\xc4\x8dnoprevoznih enot._NEWLINE_Tako je bila 101. zra\xc4\x8dnoprevozna divizija aktivirana 15. avgusta 1942._NEWLINE_Med drugo svetovno vojno je bila prvi\xc4\x8d sodelovala v boju med operacijo Overlord, ko je divizija izvedla zra\xc4\x8dni desant v no\xc4\x8di na invazijo. Po ogor\xc4\x8denih bojih v Normandiji je divizija sodelovala \xc5\xa1e v operaciji Market-Garden ter v bitki za gorivo, kjer je brigadni general Anthony McAuliffe izgovoril slavni \xc2\xbbNuts\xc2\xab\xc2\xa0na nem\xc5\xa1ko ponudbo o kapitulaciji obkoljeni diviziji v Bastogneju. Potem so mislili uporabiti divizijo za zra\xc4\x8dni desant na Berlin, a je bila operacija preklicana. Po kon\xc4\x8danih bojih v Evropi so jo mislili premestiti na pacifi\xc5\xa1ko boji\xc5\xa1\xc4\x8de, kjer bi jo uporabili za invazijo na Japonsko, a se je vojna prej kon\xc4\x8dala. Za svoje zasluge med drugo svetovno vojno je bila divizija odlikovana s \xc5\xa1tirimi kampanjskimi vezicami in dvema predsedni\xc5\xa1kima omembama enote. Po koncu vojne je bila divizija razpu\xc5\xa1\xc4\x8dena. V celotni vojni je divizija pre\xc5\xbeivela 214 dni v bojih; njene izgube so bile: 2.043 padlih, 7.976 ranjenih, 1.193 pogre\xc5\xa1anih, 336 ujetih in 11.548 ostalih bojnih \xc5\xbertev; sama je zajela 29.527 Nemcev. Skupaj so pripadniki divizije prejeli: 47 zaslu\xc5\xbenih kri\xc5\xbecev, 12 legij za zasluge, 516 srebrnih zvezd, 4 vojakove medalje, 6.977 bronastih zvezd in 46 letalskih medalj._NEWLINE_Divizija je bila reaktivirana 1948 kot \xc5\xa1olska enota (Camp Breckinridge, Kentucky), razpu\xc5\xa1\xc4\x8dena, spet aktivirana leta 1950 in spet razpu\xc5\xa1\xc4\x8dena. Ponovno je bila aktivirana 1954 v Fort Jacksonu (Ju\xc5\xbena Karolina) in marca 1956 je bila divizija preseljena v Fort Campbell (Kentucky), kjer je bila reorganizirana v aktivno bojno divizijo._NEWLINE_Med septembrom in novembrom 1957 so bili deli divizije name\xc5\xa1\xc4\x8deni v Little Rock (Arkansas), kjer so pomagali policiji med krizo v Little Rocku._NEWLINE_V sredini 60. letih 20. stoletja je bila 1. brigada (in podporne enote) preme\xc5\xa1\xc4\x8dena v Vietnam, kot predhodnica celotne divizije, ki je pri\xc5\xa1la v Vietnam pozno leta 1967. Med vietnamsko vojno je bila divizija udele\xc5\xbeena v 15 voja\xc5\xa1kih operacij; enota Tiger Force (v sestavi divizije) je storila ve\xc4\x8d vojnih zlo\xc4\x8dinov nad civilisti._NEWLINE_Leta 1968 je bila divizija reorganizirana v zra\xc4\x8dnopremi\xc4\x8dno divizijo, tako da so ji dodali helikopterje. Trenutno je divizija edina zra\xc4\x8dnodesantna divizija na svetu; pri \xc4\x8demer je zmo\xc5\xbena opraviti zra\xc4\x8dni desant v mo\xc4\x8di ene brigade._NEWLINE_Januarja 1991 je bila udele\xc5\xbeena v operaciji Pu\xc5\xa1\xc4\x8davski vihar, kjer je ponovna izvedla zra\xc4\x8dne desante v sovra\xc5\xbenikovem zaledju; med celotno operacijo ni utrpela nobene izgube in zajela je ve\xc4\x8d tiso\xc4\x8d ira\xc5\xa1kih vojakov._NEWLINE_Nato je sodelovala v humanitarnih misijah v Ruandi in Somaliji ter mirovnih misijah na Haitiju in Bosni._NEWLINE_Divizija je sodelovala na za\xc4\x8detku operacije Ira\xc5\xa1ka svoboda v sestavi 5. korpusa kot podporna sila, ki je \xc4\x8distila utrjene to\xc4\x8dke ira\xc5\xa1kega odpora, ki jih je 3. pehotna divizija zaob\xc5\xa1la med napredovanjem. Po kon\xc4\x8dani operaciji je bila preme\xc5\xa1\xc4\x8dena v Mosul kot okupacijska sila. Nato je sodelovala tudi v operaciji McClellan, ko so iskali teroriste s hitrimi zra\xc4\x8dnimi desanti. 5. februarja 2004 je divizija predala svoje obmo\xc4\x8dje delovanja Multi-National Brigade North, saj je nato zapustila Irak in se vrnila v ZD] na dopust in reorganizacijo._NEWLINE_Med vojno proti terorizmu je od 23. marca 2003 do 30. avgusta 2004 izgubilo \xc5\xbeivljenje 56 pripadnikov divizije oz. priklju\xc4\x8denih enot (2 pripadnika vojnega letalstva, ki sta bila dodeljene diviziji)._NEWLINE_19. junija 2006 so proti trem pripadnikov divizije vlo\xc5\xbeili obto\xc5\xbenico, ki jih bremeni umora treh Ira\xc4\x8danov 9. maja 2006 v Tikritu.\n_START_SECTION_\nDelovanje\n_START_PARAGRAPH_\nDivizija je sposobna hkrati premakniti 4.000 mo\xc4\x8dno silo 150 kilometrov od za\xc4\x8detne to\xc4\x8dke. Prevoz opravi 281 helikopterjev. Zaradi narave bojevanja (zavzetje klju\xc4\x8dnih strate\xc5\xa1kih to\xc4\x8dk, globoko v sovra\xc5\xbenikovem zaledju) je divizija opremljena (lahka pehotna oboro\xc5\xbeitev, veliko streliva,...) in izurjena, da se bori od 150 do 300 km stran od svojih sil. Ne glede, kako je divizija izurjena in opremljena, ne more sama dolgi zdr\xc5\xbeati brez ustrezne podpore in kon\xc4\x8dne zdru\xc5\xbeitve z lastnimi silami.'